open-index/open-wikipedia-markdown huggingface dataset:
Pure Heavy

**Pure Heavy** er det femte studioalbumet fra det norske hardrockbandet Audrey Horne. Det ble sluppet i Norge den 19. desember 2014.

## Musikere
* Vokal: Torkjell Rød
* Gitar: Arve Isdal, Thomas Tofthagen
* Bass: Espen Lien
* Trommer: Kjetil Greve

## Sportliste
# «Wolf In My Heart» (3:58)
# «Holy Roller» (4:09)
# «Out Of The City» (3:32)
# «Volcano Girl» (3:32)
# «Tales From The Crypt» (3:19)
# «Diamonds» (1:30)
# «Into The Wild» (3:40)
# «Gravity» (4:25)
# «High And Dry» (4:20)
# «Waiting For The Night» (4:05)
# «Boy Wonder» (5:50)

### Bonusspor
# «Let Live» (4:12)
# «Between The Devil And The Deep Blue Sea» (3:37)

## Eksterne lenker
Fiskekniv

**Fiskekniv** er brukt både som betegnelse på en kniv til å gjøre opp eller renske fisk med og på en kniv til å spise fisk med.

Fiskekniver til å spise med har gjerne litt kortere blad enn vanlige bordkniver, men bladet er bredere og har en butt egg.  Knivblader og gaffeltinder av jern er ikke egnet til å spise fisk med for de setter smak på maten. I mange hjem ble dette derfor både på 18- og 1900-tallet dekket med to sølvgafler når man serverte fisk. Men for dem som hadde anledning til det kom det etter hvert egne fiskebestikk av plett, sølv eller rustfritt stål. Skaftene var gjerne laget av metall eller ben, men omkring 1900 var det også populært med skaft av perlemor.

## Litteratur

* Østby, Jon Birger (1983): *Nomenklatur for spise- og serveringsbestikk*, med tegninger av Torill Sand. Oslo.

## Eksterne lenker

* Se fiskekniver i DigitaltMuseum.
Peter Midelfart Holst

**Peter Midelfart Holst** (født 17. oktober 1892 i Kristiania, død 28. januar 1961) var en norsk lege og ekspert på bakteriologi som forsket på epidemier og nedla masse arbeid for å få bukt med blant annet poliomyelitt. Han er også anerkjent for sin innsats under den andre verdenskrig, der han var med og organiserte norske legers arbeid mot tyskerne. Han hjalp også noen av de forfulgte fangene som ble lagt inn på Ullevål etter tortur og mishandling. En av disse fangene var forfatteren Ingeborg Refling Hagen. I tidsskriftet Kvinnen og tiden (nr. 5, 1946) og i den danske avisen Land og folk (25. juli 1946) skildret han behandlingen av «tilfellet» Ingeborg Refling Hagen.

Peter M. Holst var sønn av Anna Midelfart (1862–1923) og Axel Holst (1860–1931). Moren var av slekten Midelfart. Faren var fra den kjente legefamilien Holst og ble medisinprofessor, mest kjent for sin behandling av skjørbuk sammen med Valentin Fürst. Farens farfar var medisinprofessor Frederik Holst (1791–1871) og i 1817 den første som fikk utdelt norsk doktorgrad. Farens søster  Clara Holst (1868–1935) ble i 1903 den første kvinne med norsk doktorgrad.

Etter examen artium i 1910 studerte Holst til cand.med. i 1916 ved Det Kongelige Frederiks Universitet, der han i 1918 ble assistent ved *hygienisk institutt* og i 1921 kunne innkassere en dr.med. på avhandlingen *Studies of the effect of tuberculin*. I avhandlingen påviste han blant annet hvordan tuberkulinet hadde en giftig virkning på hvite blodlegemer hos pasienter med tuberkulose.

På denne tiden var faren universitetets rektor. Fra 1919 til 1935 var Holst statens epidemi- og karantenelege, samt sjef for *Medisinalstyrelsens laboratorier*.  I 1935 overtok han etter Nils Yngvar Ustvedt (1868–1938) som overlege ved den epidemiologiske avdeling av Ullevål sykehus. Han hadde studiereiser til København, Egypt, England og Amerika. Fra 1931 til 1935 hadde han vært leder for Norsk hygienisk forening.  I 1951 ble han professor ved Universitetet i Oslo.

Holst giftet seg i 1919 med Elsbetha Theiste (1896–1958). De fikk tre barn, hvorav datteren Else ble mor til fiolinisten Stephan Barratt-Due (født 1956). Peter Midelfart Holst døde i 1961, 68 år gammel.
## Utgivelser
* *Vore akute folkesykdommers epidemiologi og klinikk*,  1928
* *Oversikt over bakteriologien*, Aschehoug, 1928
* *Det norske medicinske Selskab 1933-1958 : festskrift ved selskapets 125-års jubileum*, 1958

## Referanser
Nervatnet

**Nervatnet** kan vise til flere innsjøer i Norge:

*Nervatnet (Fauske) – i Fauske kommune i Nordland
*Nervatnet (Terråkelva i Bindal) – i Terråkelva i Bindal kommune i Nordland
*Nervatnet (Glømelva i Bindal) – i Glømelva i Bindal kommune i Nordland
*Nervatnet (Hamarøy) – i Hamarøy kommune i Nordland
*Nervatnet (Narvik) – i Narvik kommune i Nordland
*Nervatnet – et annet navn på Nedre Blokkvatnet i Sortland kommune i Nordland
*Nervatnet (Sørfold) – i Sørfold kommune i Nordland
*Nervatnet (Vågan) – i Vågan kommune i Nordland

## Se også
*Nedrevatnet
Nedrevatnet

**Nedrevatnet** kan vise til flere innsjøer i Norge:

*Nedrevatnet – et annet navn på Nervatnet i Fauske kommune i Nordland
*Nedrevatnet – nå en del av kraftmagasinet Øvre Kalvvatnet i Bindal kommune i Nordland
*Nedrevatnet (Laksåga i Fauske) – i Laksåga i Fauske kommune i Nordland
*Nedrevatn – i Porsanger kommune i Finnmark
*Nedrevannet – i Lebesby kommune i Finnmark
*Nedstevatnet – i Storfjord kommune i Troms
*Nedravatnet – i Øystre Slidre kommune i Oppland

## Se også
*Nervatnet
Ellen Lobb

**Marjorie Ellen Lobb** (født 24. desember 1947 i New York, USA) er en amerikansk/norsk billedkunstner, bosatt på Vestre Sandøya i Tvedestrand kommune. Hun arbeider i hovedsak med tresnitt og oljemaleri.

Ellen Lobb kom til Norge i 1970 etter fullført bachelorgrad fra Rhode Island School of Design, fine arts. Hun har også utdannelse fra Institutt for grafisk design, Høgskolen i Telemark (1971) og Statens lærerhøgskole i forming, Oslo (1978). Etter hvert bosatte hun seg på Vestre Sandøya utenfor Tvedestrand, hvor hun har eget verksted og galleri. 

Lobb har en rekke separatutstillinger bak seg, blant annet på Tyholmen galleri (1992), Grimstad kunstforening (1995), Lillesands Da’ene (1996) og i Bykle og Valle kunstlag (1997). Hun har deltatt fem ganger på Sørlandsutstillingen (siste gang i 1993). I 1996 deltok hun på Høstutstillingen. Lobb har også deltatt  på utstillinger i Christiansand kunstforening (1994, 1995 og 1998), Tvedestrand kunstforening (1988 og 1996), Grimstad kunstforening (1998 og 1999), Risør kunstforening (1999) og Sørlandets kunstnersenter og Galleri 9 (1997-99). I forbindelse med 100-årsjubileet for kvinners stemmerett i 2013,  deltok Lobb på  jubileumsutstillingen  «Med kunsten som stemme» på Lindvedske hus i Arendal.

I perioder har hun arbeidet som illustratør for *[[Norsk Hagetidend]]* (1985-89) og senere for magasinet *[[Foreldre & Barn]]* (1997-1990). Hun har også undervist i estetiske fag ved videregående skoler i Aust-Agder. Lobb er innkjøpt av Skien Billedgalleri (1995), Tvedestrand kommune (1993 og 1994) og Tvedestrand videregående skole (1990).

Ellen Lobb er medlem i Norske billedkunstnere Agder (NBK-Agder).

## Referanser
Nikarkhos

**Nikarkhos** (gresk: Νίκαρχος; latin: *Nicarchus*) var en gresk poet og forfatter som var virksom på 100-tallet e.Kr., best kjent for sine epigrammer, hvorav trettiåtte har blitt bevart under hans navn i *[[Anthologia Graeca]]* («Den greske antologi»), foruten en del satiriske dikt. Tilskrivelsen av sju av disse er tvilsomme.

## Liv og virke
Om hans personlighet er ingenting kjent, men han var en samtidig med og påvirket den bedre kjente latinske forfatteren Martialis (ca 40 – ca 104 e.Kr.). Ved anvendelsen av hans latinske navn i et av hans epigrammer er det trukket den slutning at han antagelig levde en tid i Roma. En del av hans skrifter har blitt gjenfunnet på papyrusfragmenter ved Oxyrhynchus i Egypt, noe som har økt antallet kjente dikt etter ham.

## Diktning
En god del av de dikt som er bevart er rettet mot leger. Den litterær betydningen av disse epigrammene er ikke vurdert som særlig høyt. De er hovedsakelig satiriske, og ofte absurd ekstravagante. Tidvis er de også preget av det som ettertiden betegnet som grovheter og obskøniteter. Eksempelvis i den kjente Sfinksen gåte er ikke løsningen mennesket i Nikarkhos' versjon, men en *pathikos*, en voksen mann, som i strid med gjengs norm i gresk kultur, lar seg bli seksuelt penetrert av andre menn.

Noen diktfragment av Nikarkhos:

:*«Dødens mørke er som ravnens vinge, dødens sang er som ravnens skrik, men når Demofilos begynner å synge, dør ravnen.»*

Og:

:*«Nikonoe var en gang i sin beste alder, jeg innrømmer det, men det var da [[Deukalion]] speidet over vide hav. Av de tider har vi ingen kjennskap, men om henne vet vi at hun burde søke, ikke en ektemann, men en grav.»*

## Andre med samme navn
Nikarkhos er også navnet på en figur i en komedie av Aristofanes, *Akharnerne*, oppført 425 f.Kr.

Nikarkhos er også navnet på en konge i Paionia (innenfor Trakia), hvor det eneste som er kjent av ham er at han utstedte en mynt med sitt navn på, antagelig en gang mot slutten av 300-tallet f.Kr.

Nikarkhos var også navnet på en general under Antiokos III av Selevkideriket (223–187 f.Kr.).

## Referanser


## Litteratur
* Waltz, Pierre (1960): *Anthologie Grecque*, Les Belles Lettres, Paris, bind II, s. 145.
* Jay, Peter (1973): *The Greek Anthology*, red. Allen Lane, s. 262.
Finneidstraumen

**Finneidstraumen** er ei 250 meter lang elv og tidevannsstrøm i Fauske kommune i Nordland. Den går fra vestenden av Nervatnet og ut i Fauskevika i Skjerstadfjorden ved Finneid, like øst for Fauske.

Finneidstraumen er nederste del av Sulitjelmavassdraget,  som har et nedbørfelt på  og en middelvannføring på  Men ettersom Nervatnet ligger praktisk talt på havnivå medfører tidevannet at vannføringen ved flo sjø snur retning og renner inn i Nervatnet, slik at Finneidstraumen da blir en tidevannsstrøm.
På grunn av kraftutbyggingen i Sulitjelmavassdraget er den maksimale vannføringen ut av Finneidstraumen redusert i forhold til tidligere.

Nordlandsbanen og europavei 6 går på bru over Finneidstraumen. Nordlandsbanens bru ble åpnet 1958. Brua for E6 er 68 meter lang og ble åpnet 31. oktober 2018. Før den ble åpnet var det en smal bru med begrense høyde som ble bygget etter krigen. En eldre bru ble sprengt i 1940.

## Referanser
Hjemgamstraumen

**Hjemgamstraumen** er ei rundt 300 meter lang elv og tidevannsstrøm i Fauske kommune i Nordland. Den går gjennom moreneryggen som skiller Øvervatnet (1 moh.) og Nervatnet, som ligger på havnivå. Nervatnet har igjen utløp til Skjerstadfjorden via Finneidstraumen. Nervatnet er en poll og på grunn av den lave høydeforskjellen blir også Hjemgamstraumen påvirket av tidevannet. Regnet fra Saltfjorden er Hjemgamstraumen den tredje tidevannsstrømmen, etter Finneidstraumen og Saltstraumen. Ved høyvann kan sjøvann også trenge inn i Øvervatnet. Den har navn etter gården Hjemgang på nordsida. 

Hjemgamstraumen er en del av Sulitjelmavassdraget, og har et nedbørfelt på  og en middelvannføring på 

## Dampskipene i forbindelse med Sulitjelmabanen

Da det ble funnet kobber- og svovelkis i Sulitjelma ble det snart klart at den beste transportveien var ned langs Sjønstådalen og videre via Øver- og Nervatnet til Finneid. Sulitjelmabanen ble anlagt fra Sulitjelma til Sjønstå. Her var det omlasting til prammer trukket av dampskip som trafikkerte Øver- og Nervatnet. Ved Finneid ble det anlagt utskipningshavn. En utfordring for disse var å passere Hjemgamstraumen. 

Allerede i 1888 ble det utført mudring av straumen for å kunne passere med små båter. Arbeidet ble fortsatt i 1890 med håndmudderapparat, da massene var lette å få opp. Hele sommeren ble brukt, selv om en ikke hadde til hensikt å gjøre straumen dypere enn at lastede listerbåter skulle kunne passere.

I 1891 ble det for første gang kjørt dampskip gjennom Hjemgamstraumen. Imidlertid var straumen til tider så sterk at dampskipet ikke greide å passere bare ved egen maskin. En ordning var å få bøndene i Vatenbygda til å hjelpe til med å dra båten med tau. Sulitjelma gruber vokste imidlertid hurtig, og større båter ble nødvendig for transporten. Dermed ble mudringsfartøyet «Yankee of Kristiania» satt inn for å utvide straumen ytterligere. Det ble i årene 1910-12 laget en renne videre fra selve Hjemgamstraumen og flere hundre meter nedover Nervatnet. Innsjøen er nemlig meget grunn her.

Det var flere fyrlykter for å kunne navigere oppover renna og Hjemgamstraumen.

I 1956 ble Sulitjelmabanen forlenget fra Sjønstå til Finneid, noe som førte til at båttrafikken ble avviklet. I denne forbindelse ble Sulitjelmabanen lagt over Hjemgamstraumen via ei bru som ble kjøpt brukt fra NSB. Denne var ett av i alt tre bruspenn som gikk over Otta i Gudbrandsdalen, men som NSB skiftet ut på grunn av nye og tyngre diesellokomotiver (Di 3). 

Denne brua var i bruk helt til jernbanen ble nedlagt og erstattet av fylkesvei 830 som ble anlagt i 1972.

## Referanser
Ruta 12 (Uruguay)

**Ruta 12 Doctor Luis Alberto de Herrera** (spansk: *Ruta doce*; populært kalt for **Ruta 12**) er en veistrekning som går fra Nueva Palmira (vest) til Solanas, Maldonado, i sørlige Uruguay. Veistrekningen, slik den er i dag, ble åpnet 1983.

## Referanser


## Eksterne lenker
* 
* Veier i Uruguay (spansk)
* Kart over Uruguay (spansk)
Lucifers by – sesong 2

***Lucifers by 2*** (eller *Lucifers by, sesong 2*) er et norsk kriminalhørespill i tre deler som gikk på NRK Radio i 2014. I denne oppfølgeren til ''Lucifers by'' (2011) forsøker Maja å hevne sine foreldre gjennom gruppen til Lucifer. Stykket er skrevet av Vegard Steiro Amundsen og produsert av NRK Radioteateret.

## Medvirkende

## Referanser
Det storgermanske rike

**Det storgermanske rike** (tysk: *Großgermanisches Reich*), eller: «**Det stortyske rike av den tyske nasjon**» (tysk: *Großgermanisches Reich Deutscher Nation*), er det offisielle navnet på den politiske enheten Nazi-Tyskland prøvde å opprette i Europa under andre verdenskrig.

Ifølge Albert Speer i hans memoarer refererte ofte Hitler til det tiltenkte riket som «Det teutonske rike av den tyske nasjon», men det er usikkerhet tilknyttet om Speer brukte ordet «teutonsk» som et synonym for «germansk». 
Adolf Hitler nevnte også «**Den germanske stat av den tyske nasjon»** (tysk: *Germanischer Staat Deutscher Nation*) i *[[Mein Kampf]]*.

De tiltenkte grensene til det foreslåtte riket endret seg over tid. Så tidlig som høsten 1933 så Hitler for seg å annektere områder som Böhmen, vest-Polen, og Østerrike til Tyskland, samt danne satellittstater underlagt Tyskland.

Frem til februar 1939 prøvde Hitler å legge skjul på sine intensjoner ovenfor Polen, og røpte dem kun til sine mest fortrolige og nærmeste. Ikkeangrepspakten underskrevet mellom Polen og Tyskland i 1934 var et forsøk på å skjule Hitlers planer mot Polen. Fra 1934 til tidlig 1939 planla nazistene krigen mot Polen - samt massemord og etnisk rensning av den polske befolkning - mens de opprettholdt diplomatiske bånd ved å garantere Polens eksistens (selv om de fortsatte sine krav på Den polske korridor) og ved å tilby Polen retten til å annektere Ukraina fra Sovjetunionen hvis Polen støttet Tyskland i en krig mot Sovjet.

Under og rett etter forhandlingene om en tysk-sovjetisk pakt (*se [[Molotov-Ribbentrop-pakten]]*) inkluderte ikke Hitler sovjetiske territorier i sitt stortyske rike, men fokuserte heller på å innføre Skandinavia og Nederlandene i riket.

Dette pangermanske riket var forventet å assimilere så godt som hele det germanske Europa inn i et gedigent rike. Geografisk sett utgjorde dette det allerede store «tredje rike» (med Tyskland før 1938, Østerrike, Böhmen, Mähren, Elsass-Lothringen, Eupen-Malmédy, Memel, Untersteiermark, Oberkrain, slovensk Kärnten og tysk-okkupert Polen), Nederland, den flamske delen av Belgia, Luxembourg, Danmark, Norge, Sverige, Island, Liechtenstein og hvertfall de tysktalende områdene av Sveits.

Storbritannia var derimot et unntak, og skulle forbli en mektig handelspartner og alliert i stedet for en del av riket. Et annet unntak var Sør-Tirol som ville forbli en del av aksepartneren Italia. Bortsett fra det germanske Europa ville grensen mot Frankrike gå tilbake til de gamle tysk-romerske grensene, noe som ville bety annekteringen av Vallonia, fransktalende Sveits, og store deler av Nord- og Øst-Frankrike. I tillegg betydde Hitlers plan om *«[[Lebensraum]]»* en ambisjon om å utvide Tyskland til Uralfjellene. Jøder ville bli utryddet, mens de overflødige russerne ville bli flyttet øst for Ural.

## Se også
* Germanere
* Lebensraum

## Referanser


## Eksterne lenker
* Map detailing the early political plans for the creation of the Greater Germanic Reich
Hara-Kiri

:*For det japanske selvmord, se stavingen [[Seppuku|Harakiri]]*

***Hara-Kiri*** var et fransk satirisk månedsblad som først utkom i 1960. Det ble startet av Georges Bernier, François Cavanna og Fred Aristidès. Et ukentlig motstykke, ***Hara-Kiri Hebdo***, tilkom i 1969.

Blant bidragsyterne var Melvin Van Peebles, Jean-Marc Reiser, Roland Topor, Jean Giraud (*Moebius*), Georges Wolinski, Gébé, Cabu, Delfeil de Ton, Jean-Claude Fournier, Jean-Pierre Bouyxou og Bernhard Willem Holtrop. I 1966 publiserte det *[[Les Aventures de Jodelle]]*, tegnet av Guy Peellaert og skrevet av Pierre Barbier.

Hara-Kiri-utgavene, med undertittelen *«Journal bête et méchant»* («stupid og voldsomt magasin»), tok stadig for seg det etablerte, det være deg politiske partier og institusjoner som kirken og staten. Fra 1961 til 1966 var månedsbladet forbudt av den franske regjering.

## ''Hara-Kiri Hebdo'' blir ''Charlie Hebdo''
I november 1970, etter Charles de Gaulles død i sitt hjem i Colombey-les-Deux-Églises, utkom ukeutgaven *Hara-Kiri Hebdo* med overskriften *« Bal tragique à Colombey : 1 mort »* («Tragisk ball i Colombey: 1 død»). Overskriften var inspirert av en tragedie åtte dager tidligere, en brann i  brann i et diskotek der 146 omkom. Som følge ble magasinet straks og permanent forbudt for salg til mindreårige og fikk reklameforbud av innenriksminister Raymond Marcellin.

*[[Charlie Hebdo]]* ble startet rett etterpå. Charlie skulle sikte til General de Gaulle (sa Georges Wolinski); men det fantes også et annet magasin fra  Éditions du Square, *[[Charlie Mensuel]]*, som var oppkalt etter skikkelsen Charlie Brown fra Charles M. Schulz' *[[Knøttene]]*.

## Referanser


## Eksterne lenker
*  Informasjon fra „professeur Choron“
* Samling av forsider fra ''Charlie Hebdo'' og begge ''Hara-Kiri''-serier
IDÉ House of Brands

**IDÉ House of Brands** er et nordisk konsern som driver med salg av profilbekledning og profilartikler. Selskapet ble grunnlagt av Lasse Lauritzen og Morten Pedersen i 1987.
I 2006 fusjonerte IDÉ AS med den svenske konkurrenten House of Brands og dannet IDÉ House of Brands. 

Selskapet har hovedkontor i Drøbak og salgskontorer i Oslo, Bergen, Stavanger, Trondheim, Sandefjord, Lillehammer og Ålesund. Konsernets omsetning er i underkant av 400 millioner kroner.
Den latinske blokk

**Den latinske blokk** (italiensk: *Blocco Latino*, fransk: *Bloc Latine*, spansk *Bloque Latino*, portugisisk: *Bloco Latina*) var en foreslått allianse mellom Italia, Frankrike, Spania og Portugal i perioden mellom 1920 og 1940-tallet. Alliansen skulle være basert på landenes felles latinske samfunn og kultur. Den ble først foreslått av Benito Mussolini i 1927. Forslaget ble offentlig diskutert mellom Italia, Spania og Vichy-Frankrike under andre verdenskrig.

På 1930-tallet uttalte den franske statsministeren Pierre Laval sammen med andre franske konservative seg positivt om en mulig allianse med Spania og Italia. Under andre verdenskrig ble en mulig allianse diskutert av Duce Mussolini, Caudillo Francisco Franco og Vichy-regimets statoverhode Philippe Petain. Samtalene feilet og alliansen ble ikke iverksatt. Nazi-Tyskland støttet forslaget for en latinsk allianse og assisterte det italienske propaganda apparatet i å fremme alliansen. I oktober 1940 hadde Adolf Hitler et møte med Franco i Hendaye ved den franske grensen til Spania, der han prøvde å overtale Franco til å inngå en allianse med Italia og Vichy-regimet og delta i krigen mot Storbritannia i Middelhavet sammen med Italia.

## Referanser
Arendals Snekkerlaug

**Arendals [[Snekker]]laug** ble opprettet i Arendal i 1737, med kongelig konfirmasjon i 1751. Bevilgningen til å starte opp lauget ble gitt 20. januar 1736, men først 13. april året etter ble lauget formelt stiftet.

Snekker Stie Nielsen ble valgt som snekkerlaugets Oldermann. Laugets funksjon var å oppnå og å opprettholde det lokale monopol på alt håndverksmessig arbeid. Dette oppnådde man gjennom begrensning av opptak i lauga, kontroll med den faglige opplæring, tiltak mot ikke laugsorganiserte håndverksmestre. Lauget var innad preget av solidaritet og sosialt samhold.

Arendals Snekkerlaug ble oppløst i 1869 i forbindelse med en lov som kom i 1866 og som oppløste alle eksisterende laug fra utgangen av 1869.

## Arkivet
Arkivet og en rekke seremonigjenstander fra Arendals Snekkerlaug befinner seg på KUBEN i Arendal. Arkivet omfatter laugsbok, korrespondanse, forhandlingsprotokoll, svenneprotokoll, regnskapsbøker og kontraktsbok.

## Referanser


## Eksterne lenker
*
Leder av Det kongelige råd

**Leder av Det kongelige råd** (engelsk: **Lord President of the Council**) er en såkalt riksembetsmann og er den fjerde i rang av Great Officers of State, med riksskattmester over og lordseglsbevarer under.

Lederen av Det kongelige råd deltar vanligvis på møtene i Det kongelige råd og presenterer saker en ønsker monarkens godkjennelse av. I nyere tid er det vanlig at dette vervet kombineres med vervet å enten være leder av Underhuset eller leder av Overhuset, og embetsinnehaveren møter i regjeringen som minister uten portefølje.

## Eksterne lenker
*
Liste over landshøvdinger i Västerbottens län

**Liste over landshøvdinger i Västerbottens län** er en oversikt over landshøvdingene i Västerbottens län i Sverige fra 1638 og til idag.

Landshøvdingen er sjef for Länsstyrelsen i Västerbottens län, og har sete i Umeå. Nåværende landshøvding siden 2020 er Helene Hellmark Knutsson.

### Landshøvdinger i Västerbottens län (fra 1638)
*Stellan Otto von Mörner 1638–1641
*Frans Crusebjörn 1641–1653
*Johan Graan 1653–1679
*Lorentz Creutz 1675
*Jakob Fleming 1679
*Hans Clerck 1680–1683
*Hans Abraham Kruuse af Verchou 1683–1688
*Reinhold Johan von Fersen 1688
*Gotthard Strijk 1688–1692
*Arvid Horn 1692
*Gustaf Douglas 1692–1705
*Otto Wilhelm Löwen 1705–1712 
*Anders Erik Ramsay 1713–1717 
*Fredrik Magnus Cronberg 1717–1719
*Otto Reinhold Strömfelt 1719
*Carl Paulin Lagerflycht 1719
*Jacob Grundel1719–1733
*Gabriel Gabrielsson Gyllengrip 1733–1753
*Olof Leijonstedt 1755–1759
*Johan Funck 1759–1762
*Martin Ehrensvan 1762–1765
*Olof Malmerfelt 1765–1769
*Carl Efraim Carpelan
*Magnus Adolf von Kothen 1769–1775
*Georg Gustaf Wrangel 1775–1781
*Carl Wilhelm Leijonstedt 1781–1782
*Fredrik von Stenhagen 1782–1789
*Johan Gustaf af Donner 1789–1795
*Pehr Adam Stromberg 1795–1811
*Gustaf Edelstam 1811–1817
*Georg Lars af Schmidt 1817–1842
*Gustaf Adolf Montgomery 1842–1856
*Gustaf Munthe 1856–1864
*Erik Viktor Almquist 1864–1872
*Axel Wästfelt 1873–1891
*Jesper Ingevald Crusebjörn 1891–1904 
*Axel Asker konstituert 1900–1902 
*Axel Cederberg konstituert 1902–1903 
*Henning Theodor Biörklund 1904–1916 
*Axel Schotte 1916–1923 
*Robert Hagen  konstituert 1917–1918 
*Nils Gustaf Ringstrand konstituert 1918–1919 og 1923–1931 
*Gustav Rosén 1931–1942 
*Elof Lindberg 1943–1956 
*Filip Kristensson 1957–1965 
*Karl G. Samuelsson  1965–1971 
*Bengt Lyberg 1971–1978 
*Sven Johansson 1978–1991 
*Görel Bohlin 1992–1995 
*Georg Andersson 1995–2001 
*Lorentz Andersson 2001–2007 
*Göran Theolin konstituert 2007–2008
*Chris Heister 2008–2012
*Birgitta Heijer, konstituert fra 28. februar 2012 til 31. oktober 2012
*Magdalena Andersson  2012–2020
*Lars Lustig, konstituert fra 1. april til 31. juli 2020
*Helene Hellmark Knutsson, 1. august 2020–31. juli 2026

## Referanser


## Eksterne lenker
* www.lansstyrelsen.se/vasterbotten
Heggefjorden

**Heggefjorden** er en innsjø som ligger i Øystre Slidre kommune i Innlandet. Den ligger 489 meter over havet og har et areal på . Hovedtilløpselva er Dalsåni, som kommer inn i vest, mens Heggeåni renner ut av sjøen i øst. Største dybde er 32 meter, mellom Tingvang og Heggenes lengst øst i sjøen.

Heggefjorden ble vernet mot kraftutbygging i Verneplan I for vassdrag i 1973, begrunnet med innsjøens verdi som landskapselement.

## Referanser
Drevjo

**Drevjo** (også skrevet *Drevja*) er ei elv i Vefsn kommune i Nordland. Den renner fra Drevvatnet til Vefsnfjorden. Elva er  lang ( regnet fra fjerneste kilde), og har et nedbørfelt på . Middelvannføringen ved munningen er .

Navnet kommer av *drøv*, som betyr avleiring. Elva har også gitt navn til bygda Drevja og til Drevjedalen.

## Elvas løp
Drevjo har utspring fra Drevvatnet, hvor en rekke mindre elver og bekker samles. De største av disse er Kaldåga, Buktelva og Dyrhaugelva. Fra Drevvatnet renner elva mot sørvest gjennom den brede Drevjedalen. Omtrent midtveis kommer sideelva Komra inn fra øst. Ved munningen har Drevjo dannet et elvedelta kalt Drevjaleira, som er vernet som naturreservat. 

## Inngrep og bruk
Det ligger jordbruk og bebyggelse langs hele Drevjedalen. Nordlandsbanen går parallelt med elva, og en rekke veier går gjennom nedbørfeltet, hvorav de viktigste er fylkesvei 78 og fylkesvei 241.

Vest for Drevvatnet er to av sideelvene utbygd til kraftproduksjon i Kaldåga kraftverk, og flere fjellvatn er regulert.

## Fiske
I likhet med naboelvene Fusta og Vefsna er også Drevjo rammet av lakseparasitten *[[Gyrodactylus salaris]]* og laksetrappa ved Forsmo er stengt.

## Vern
Vassdraget ble vernet mot kraftutbygging i Verneplan I for vassdrag i 1973. Ved munningen i Vefsnfjorden ligger Drevjaleira naturreservat, som ble opprettet i 2000 for bevare det eneste gjenværende våtmarksområdet langs Vefsnfjorden, på grunn av områdets betydning som trekkområde for våtmarksfugl.

## Referanser
Drevja (andre betydninger)

**Drevja** kan vise til:

*Drevja – ei bygd i Vefsn kommune i Nordland
*Drevja – et annet navn på elva Drevjo i Vefsn kommune i Nordland
*Drevja (Trysil) – ei elv i Trysil kommune i Hedmark
My Little Pony: Equestria Girls

***My Little Pony: Equestria Girls*** er en amerikansk animasjonsfilm fra 2013,  regi ved Jayson Thiessen.
 	
## Handling
Twilight og vennene hennes drar til sin første prinsessesamling i Krystalriket. Om natten blir kronen til Twilight (som er det viktigste harmonieelementet for å forsvare Equestria) stjålet fra rommet hennes. Alle leter etter tyven, som er kommet seg gjennom speilet (som er en portal til en annen verden). Det viser seg at tyven er Sunset Shimmer, en gammel elev til prinsesse Celestia. Twilight bestemmer seg for å dra til annen verden for å få tilbake kronen sin, men hun har bare tre dager på seg, da portalen stenger. Twilight må gjøre dette oppdraget alene, men Spike blir med henne.

Etter at de er kommet gjennom portalen kommer de til menneskeverden. Twilight blir til en ungdom uten vinger og uten magi, og Spike har blitt en hund. Sjokkert kommer Twilight til Canterlot High School. Hun prøver å bli vant til sin nye kropp. Når friminuttet kommer, hører Twilight en krangel mellom en jente som ser ut som Flutteershy og Sunset Shimmer.

Det viser seg at Fluttershy kom med kronen til rektor Celestia, fordi hun trodde at kronen var til høstballet. Twilight møter også andre venner som ligner på de fra Equestria, som Pinkie Pie, Applejack, Rarity og Rainbow Dash, men det ser ut at de er uvenner, og Twilight må få dem sammen igjen og få hjelp av vennene sine for å få tilbake kronen.

Filmen My Little Pony: Equestria Girls: Rainbow Rocks er en oppfølger.

## Personer
### Hovedpersoner
* Twillight Sparkle
* Rarity
* Applejack
* Rainbow Dash
* Pinkie Pie
* Fluttershy
* Rektor/Prinsesse Celestia
* Vicrektor/Prinsesse Luna
* Sunset Shimmer

## Sanger
* My Little Pony: Equestria Girls Theme Song
* Strange World
* Cafeteria Song
* Time to Come Together
* This Is Our Big Night
* A Friend for Life

## Referanser


## Eksterne lenker
* 
* 
* My Little Pony: Equestria Girls
* My Little Pony Wikia
Neptuniade

**Neptuniadene** (1962-1972) var en idrettskonkurranse for norske sjøfolk arrangert av Velferdstjenesten. 
Konkurransen ble avholdt hvert annet år. 
Sjøfolkene fikk poeng og konkurrerte skip og skip imellom.
Idrettsøvelser var en viktig del i konkurransene, men også andre deler av velferdsvirksomheten som utgivelse av skipsavis, hobbyarbeid og sightseeingturer ga poeng.
Brannøvelser og liknende obligatorisk øvelser ble også tatt med.
Det ble konkurrert i flere idrettsgrener og størst var fotballen med en "nordisk" og en "norsk" serie med i alt 640 norske skipslag.
Gjennomsnittilig deltok i de seks Neptuniadene var 600 skip med 26 000 sjøfolk som deltagere. 

## Historie
### 1962
Den første Neptuniaden åpnet 7. juli 1962 og ble avsluttet 2. februar 1963.
I løpet av 5 måneder deltok bortimot 25 000 sjøfolk fra 685 norske skip.
Bak arrangementet stod Velferdskontoret og NRK ved programmet Vi går ombord. M/T «Sydhav» vant konkurransen og førsteprisen ble overrakt av Erik Bye til foregangsmann stuert Odd Hansen fra Porsgrunn da skipet lå i Rotterdam.
Annenprisvinneren M/T «Wilchief» fikk sin pris overrakt av Arne Skaug, Norges ambassadør i London, til kaptein Sverre Lind.

### 1964
I den andre Neptuniaden i 1964 vant Wilf-båten Wilmara.

Ved Neptuniaden i 1964 var brannøvelse innført som aktivitet.

### 1966
Den tredje Neptuniaden åpnet 19. juni 1966 i Grimstad og ble overført på radio med Erik Bye som programleder.

Neptuniaden i 1966 samlet ca. 25 000 deltagere fra 621 skip. 
Det ble også arrangert en folkekamp i friidrett mellom Aust-Agder og handelsflåten som Aust-Agder vant.
Det deltok over 6000 innbyggere fra Aust-Agder og vel 5000 fra handelsflåten.

### 1968
Den fjerde Neptuniaden ble åpnet i Bergen 7. juni 1968 og varte frem til 25. oktober 1968.
Velferdsrådet sammen med sentralutvalget for sjømannsidretten stod som arrangør.

I 1968 deltok 624 skip og om lag 26 000 enkeltdeltagere. 
Det ble avviklet 1142 fotballkamper, 1320 friidrettsarrangementer, 1602 andre idrettsarrangementer og andre tiltak.
Skipet som vant arrangerte 126 idrettsøvelser, 46 sikkerhetsøvelser, 9 underholdningsarrangementer og 3 store turneringer.

### 1970
Neptuniaden i 1970 ble åpnet av handelsminister Otto Grieg Tidemand i Haugsund 15. august 1970 og ble avsluttet 31. desember 1970.
Neptuniaden i 1970 samlet 9429 deltagere fra 472 skip og 43 nasjoner.

### 1972
Den sjette og siste Neptuniaden ble åpnet i Tromsø 1. september 1972 og ble vunnet av M/S «Høegh Miranda» og premieutdelingen foregikk på  i Erik Byes program *Lørdagskveld* i 1973.

## Referanser
Raymond Marcellin

**Raymond Marcellin** (født 19. august 1914 i Sézanne, død 8. september 2004 i Paris) var en fransk advokat og politiker.

Marcellins politiske løpebane begynte som medlem av Centre National des Indépendants et Paysans (CNIP) og CDS. Fra 30. mai 1968 til 27. februar 1974 var han Frankrikes innenriksminister. Deretter var han fra 1978 til 1986 formann for regionalrådet for Bretagne.

## Skrifter
* Raymond Marcellin: *L'ordre public et les groupes révolutionnaires*, Éditions Plon, Paris, 1968.
* Raymond Marcellin: *L'importune vérité - Dix ans après mai 68, un ministre de l'Intérieur parle*, Éditions Plon, Paris, 1978.
* Raymond Marcellin: *La guerre politique*, Éditions Plon, Paris, 1985.
* Raymond Marcellin: *L'expérience du pouvoir*, Éditions La Table ronde, Paris, 1990.

## Referanser
Municipality of Skagway

**Municipality of Skagway** er en sammensatt borough i den sørøstlige delen av den amerikanske delstaten Alaska. Bykommunen grenser til Britisk Columbia i nord og øst og Haines Borough i sør og vest.

Bykommunen omfatter byen Skagway og de omkringliggende områder, fra Taiya Inlet til den canadiske grensen, og har et samlet areal på  kvadratkilometer og et folketall på 995 (2013).

Landområdet var tidligere en del av Skagway-Hoonah-Angoon Census Area, og ble organisert som Municipality of Skagway den 25. juni 2007.

## Referanser


## Eksterne lenker
* Hjemmeside
Moodys diagram

**Moodys diagram** er en graf i dimensjonsløs form som gir Darcy-Weisbach friksjonsfaktor (hf), Reynoldstall (Re) og *relativ ruhet* for fullt utviklet turbulent strømning i et sirkulært rør. Det brukes for å finne trykkfall og strømningshastighet for slike betingelser ved hjelp av Darcy-Weisbachs ligning. Ønskes beregninger for andre strømningsregimer, eller mer eksakte utregninger for Darcy-Weisbach friksjonsfaktor, må Ligninger for Darcy-Weisbachs friksjonsfaktor benyttes.

Det var i 1944 at Lewis Ferry Moody plottet Darcy-Weisbach friksjonsfaktor inn i det diagrammet som nå er kjent som Moodys diagram. Fanning friksjonsfaktor er 1/4 Darcy-Weisbachs friksjonsfaktor, ligningen for trykkfallet får da en kompenserende faktor på fire om denne faktoren brukes.

## Beskrivelse
Dette dimensjonsløse diagrammet brukes til å regne ut trykkfall \Delta P [Pa] (eller falltap, hf og veskestrømmens hastighet gjennom et rør. Falltap kan beregnes ved hjelp av Darcy-Weisbach ligning:

:h_f = f_D \cdot \frac{L}{D} \cdot \frac{\bar{V}^2}{2g}

Som ikke må forveksles med *Fannings ligning* og *Fannings friksjonsfaktor*:

:{h_{\mathrm{f}}=4 \cdot f \cdot \frac{l}{d} \cdot \frac{V^2}{2\,g}},

som bruker en friksjonsfaktor lik en fjerdedel av Darcy-Weisbach friksjonsfaktor.

Trykkfallet kan deretter finnes av:

:\Delta P = \rho\,g\,h_{\mathrm{f}} eller direkte fra \Delta P =f \cdot \frac{\rho V^2}{2} \cdot \frac{l}{d}, 

hvor \rho  er tettheten til fluidet, V er den gjennomsnittlige hastighet i røret, f er friksjonsfaktoren fra Moody diagrammet, l er lengden av røret, og d er rørdiameteren.

Det grunnleggende diagrammet plotter Darcy-Weisbachs friksjonsfaktor mot Reynoldstall for en serie av relative ruheter og strømningsregimer. Den relative ruhet er forholdet mellom den midlere høyde av ujevnheter i røret til rørdiameteren eller \epsilon \over d.

Moodys diagram kan deles inn i to regimer av strømning: laminær- og turbulent. For laminært regime ble Darcy-Weisbachs friksjonsfaktor bestemt analytisk av den franske legen og fysikeren Poiseuille, og sammenhengen \frac{64}{Re} brukes. I dette regimet har ruhet ikke noen merkbar effekt. For turbulent strømningsregimet er forholdet mellom friksjonsfaktoren og Reynoldstallet mer komplekse og er styrt av Colebrooks ligning som ligger implisitt i f:

:{1 \over \sqrt{\mathit{f}}}= -2.0 \log_{10} \left(\frac{\frac{\epsilon}{d}}{3.7} + {\frac{2.51}{Re \sqrt{\mathit{f} } } } \right)  , \text{turbulent flow}

## Referanser
Immigration and Naturalization Service

**Immigration and Naturalization Service** (INS) var en amerikansk føderal etat underlagt Arbeidsdepartementet fra 1933 til 1940 og Justisdepartementet fra 1940 til 2003. INS ble opprettet 10. juni 1933 og hadde ansvar for å håndheve USAs innvandringsregelverk og administrere naturalisering.

INS ble lagt ned 1. mars 2003, i kjølvannet av terrorangrepet 11. september 2001, og oppgavene overført til U.S. Citizenship and Immigration Services, U.S. Immigration and Customs Enforcement og U.S. Customs and Border Protection under det nyopprettede Sikkerhetsdepartementet.

## Referanser


## Eksterne lenker
*
Pranas Domšaitis

**Pranas Domšaitis** (født **Franz Carl Wilhelm Domscheit**; 15. september 1880 i Cropiens i Samland i daværende Øst-Preussen i Tyskland, russisk Гаево (Gajevo) i Kaliningrad oblast, død 14. november 1965 i Kappstaden i Sør-Afrika) var en tysk-litauisk maler. Han utvandret til Sør-Afrika i 1949, og er der regnet for en av deres betydeligste representanter for ekspresjonismen.

## Biografi
### Bakgrunn
Han var sønn av en bonde. Han lærte den prøyssisk-litauiske dialekten fra moren, slik at han var tospråklig. Det var også moren som bisto med reisepenger til Königsberg og Berlin.

### Maler
Hans malerkarriere ble bemerket da han ble avvist av akademiet i Königsberg i 1905 fordi arbeidene hans ikke viste noe særlig talent. Tonen ble noe annerledes da kan kom tilbake fra Berlin med et anbefalingsskriv fra Max Liebermann. Han ble tatt inn på akademiet med stipend i 1907 og ble der til 1910. Parallelt studerte han under Lovis Corinth i Berlin.

Han reiste mye de påfølgende årene, og var blant annet innom Berlin mens Edvard Munch var der. Det førte ham fra impresjonisme til ekspresjonisme. Gjennombrudd fikk han som bokillustratør, med Karl Schefflers bok: *Seele des Ostens*. Museer i Berlin, Königsberg, Stettin og Lübeck sto på kundelisten. I 1919 ble det utstilling i Galerie Ferdinand Möller i Berlin og i 1921 i Folkwang-Museum i Essen. Han møtte og ble godt kjent med Emil Nolde i 1929. De fant at de delte både fargevalg og penselstrøk.

Et av verkene hans, *Tilbedelsen*, ble fjernet fra et museum i Berlin og inntatt i vandreutstillingen «Entartete Kunst». Ekteparet Domscheid trakk seg da tilbake til Vorarlberg i Østerrike. Han sluttet også å signere bilder med fullt (prøyssisk) navn og brukte initialene P.D. som spiller på den litauiske navneformen. Han holdt også en utstilling i Bregenz med temaet Displaced Person og bilder med motiver fra Litauen og Samland.

I 1929 giftet han seg med den tyve år yngre sopransangerinnen Adelheid Armhold og fulgte henne på turneer i Europa, hvor hun hadde suksess. Ved OL i 1936 sang hun et Händel-utdrag ved en av Berlins scener.

Ekteparet emigrerte i 1949 til Sør-Afrika, hvor han døde i 1965.

Der er arrangert minneutstillinger både i Sør-Afrika, Tyskland og USA.

## Malerier
Kristi fødsel

Scene fra en litauisk landsby *(1918)*

Tilbedelsen

## Referanser
Anne d’Arpajon

**Anne Claude Louise d'Arpajon** (født 4. mars 1729 i Arpajon i Frankrike, henrettet med giljotin 27. juni 1794 på Barrière du Trône i Paris) var en fransk hoffdame. Hun var første hoffdame til de franske dronningene Marie Leszczyńska og Marie Antoinette og av den sistnevnte  kalt «Madame Etiquette» på grunn av sin strikte innstilling til opprettholdelsen av hoffetiketten. 

## Liv og virke
### Bakgrunn
Anne d'Arpajon var datter av Louis de Sévérac, markgreve d'Arpajon-sur-Cère (1667-1736), som hadde kjøpt markgrevetittelen i 1720 og endret dens navn fra Saint-Germain-lès-Châtres til Saint-Germain-lès-Arpajon, og Anne Charlotte Le Bas de Montargis. Hennes mor var hoffdame til Marie Louise Élisabeth av Orléans. Hun giftet seg med greve Philippe de Noailles, hertug de Mouchy, kaptein ved jaktgarden i Versailles, den 27. november 1741, og fikk en datter og fem sønner med ham. 

### Hoffdame
Anne d'Arpajon ble første hoffdame og forstander for kronprinsesse Marie Antoinettes hushold da hun ankom Frankrike i år 1770. Hun fikk ansvar for kronprinsessen og hennes hoff, og hadde til oppgave å undervise henne i etikette. Hun ble dårlig likt av Marie Antoinette på grunn av sin strenge innstilling til førsel og livsstil, og fikk derfor økenavnet «Madame Etiquette». 

### Avskjediget av dronningen
Marie Antoinette avskjediget d'Arpajon etter at hun ble dronning i år 1774, og d'Arpajon ble da medlem av den høyadelige opposisjonen mot dronningen som hadde samlinger hos hos kongens fastre.

### Henrettet under den franske revolusjon
Anne d'Arpajon og hennes mann ble henrettet under den franske revolusjon.  Mange av hennes slekt led samme skjebne. Noen dager før, den 22. juli 1794 var enken, svigerdatteren og barnebarnet til Philippes bror Louis, 4. duc de Noailles, blitt giljotinert. Louis' andre barnebarn, Adrienne de Lafayette, hustru til Gilbert du Motier, marquis de Lafayette, ble berget etter at den amerikanske minister til Frankrike, James Monroe, engasjerte seg for henne. 

De og andre adelige som ble halshugd av giljotinen ble begravet Picpus-kirkegården, som også er siste hvilested for markien og markisen de Lafayette.

## Referanser


## Litteratur
* Philippe Cachau: «La descendance de Jules Hardouin-Mansart : illustres et inconnus», i *Bulletin Monumental*, 2015.
Norsk fotball 2015

## Herrelandslaget
:*Utdypende artikkel: [[Liste over Norges landskamper i fotball for herrer 2015–2019#Norges landskamper 2015|Liste over Norges landskamper i fotball for herrer 2015]]*

## [[U21-landslaget]]

## Norgesmesterskapet for menn
:*Utdypende artikkel: [[Norgesmesterskapet i fotball for menn 2015|NM fotball 2015]]*

## Tippeligaen
:*Utdypende artikkel: [[Tippeligaen 2015]]*

## OBOS-ligaen herrer
:*Utdypende artikkel: [[1. divisjon fotball for menn 2015|1. divisjon 2015]]*

## 2. divisjon herrer
:*Utdypende artikkel: [[2. divisjon fotball for menn 2015|2. divisjon 2015]]*

## 3. divisjon herrer
:*Utdypende artikkel: [[3. divisjon fotball for menn 2015|3. divisjon 2015]]*

### Avdeling 1

### Avdeling 2

### Avdeling 3

### Avdeling 4

### Avdeling 5

### Avdeling 6

### Avdeling 7

### Avdeling 8

### Avdeling 9

### Avdeling 10

### Avdeling 11

### Avdeling 12

## 4. divisjon herrer
:*Utdypende artikkel: [[4. divisjon fotball for menn 2015|4. divisjon 2015]]*

## 5. divisjon herrer
:*Utdypende artikkel: [[5. divisjon fotball for menn 2015|5. divisjon 2015]]*

## 6. divisjon herrer
:*Utdypende artikkel: [[6. divisjon fotball for menn 2015|6. divisjon 2015]]*

## 7. divisjon herrer
:*Utdypende artikkel: [[7. divisjon fotball for menn 2015|7. divisjon 2015]]*

## 8. divisjon herrer
:*Utdypende artikkel: [[8. divisjon fotball for menn 2015|8. divisjon 2015]]*

## 9. divisjon herrer
:*Utdypende artikkel: [[9. divisjon fotball for menn 2015|9. divisjon 2015]]*

## Kvinnelandslaget

## Norgesmesterskapet for kvinner
:*Utdypende artikkel: [[NM i fotball for kvinner 2015]]*

## Toppserien
:*Utdypende artikkel: [[Toppserien 2015]]*

## 1. divisjon kvinner
:*Utdypende artikkel: [[1. divisjon kvinner 2015|1. divisjon 2015]]*

## 2. divisjon kvinner
:*Utdypende artikkel: [[2. divisjon fotball for kvinner 2015|2. divisjon 2015]]*

## 3. divisjon kvinner
:*Utdypende artikkel: [[3. divisjon fotball for kvinner 2015|3. divisjon 2015]]*

## 4. divisjon kvinner
:*Utdypende artikkel: [[4. divisjon fotball for kvinner 2015|4. divisjon 2015]]*

## 5. divisjon kvinner
:*Utdypende artikkel: [[5. divisjon fotball for kvinner 2015|5. divisjon 2015]]*

## Referanser


## Eksterne lenker
* Terminlister og tabeller – Fotballsesongen 2015 på Norges Fotballforbund
* Results and tables – 2015 på www.rsssf.no
** National team 2015 på www.rsssf.no
** Women national team 2015 på www.rsssf.no
Helianthemum vesicarium

***Helianthemum vesicarium*** er en dvergbusk i solrosefamilien. Den har krypende, forgrenete stengler og blir 15–30&nbsp;cm høy. De linjeformede og grå bladene er motsatte. Blomstene er som regel rosa, men kan være hvite eller purpur. Arten er en ørkenplante som vokser i Egypt, Palestina, Jordan, Syria og nord i Saudi-Arabia.

## Kilder
* LifeDesks – ''Helianthemum vesicarium'' Besøkt 7. januar 2015.
* Wild Flowers of Israel – ''Helianthemum vesicarium'' Besøkt 7. januar 2015.
* botany.cz – ''Helianthemum vesicarium'' Besøkt 7. januar 2015.
* Flora of Israel Online – ''Helianthemum vesicarium'' Besøkt 14. januar 2015.

## Eksterne lenker
* 


Helianthemum vesicarium - purple.jpg|Purpur blomster
Helianthemum vesicarium - white.jpg|Hvite blomster
Helianthemum vesicarium in bloom - Lotz Cisterns, 2007.jpg|Typisk voksested i Negevørkenen
Crimea Music Fest

**Crimea Music Fest**, forkortet **CMF**, (russisk: Крым Мью́зик Фест, ukrainsk: Крим мюзик фест) var en årlig, internasjonal musikkfestival for unge vokalister i Jalta på Krimhalvøya. Musikkfestivalen ble første gang arrangert i 2011, men har vært innstilt siden 2013.

Festivalen har blitt arrangert av Krymfest LLC, med støtte fra Det regionale parlamentet i Krim.  Alla Pugatsjova var kunstnerisk leder og Valentina Basovskaja var produsent for festivalen.

## Arrangementer og vinnere

## Fotnoter


## Referanser


## Eksterne lenker
* Hjemmeside
Torodd Wigum

**Torodd Wigum** (født 27. mars 1970 i Trondheim) er en norsk dirigent. Han er utdannet ved Trøndelag musikkonservatorium og Norges musikkhøgskole med bratsj som hovedinstrument. Wigum var assistentdirigent ved Bergen Filharmoniske Orkester fra 2007 til 2009, husdirigent i Stavanger Symfoniorkester fra  2010 til 2011, husdirigent for Trondheim Symfoniorkester fra  2010 til 2015 og kunstnerisk leder for Trondheim Sinfonietta fra 2010.
## Diskografi
* Edvard Grieg: *[[En fjellvandring i Griegs landskap Vol. II]]* (1995)
* DumDum Boys: *[[Sus (album)|Sus]]* (1996)
* Tre Små Kinesere: *[[Ultralyd (album)|Ultralyd]]* (1998)
* Tre Små Kinesere: *[[Storeslem (album)|Storeslem]]* (1998)
* Anne-Sophie Mutter & TrondheimSolistene: *[[Le Quattro Stagioni • The Four Seasons • Die Vier Jahreszeiten • Les Quatre Saisons]]* (1999)
* Herborg Kråkevik: *[[Kråkeviks songbok]]* (2000)
* Schola Sanctae Sunnivae: *[[Rex Olavus]]* (2000)
* Lynor: *[[Ved sengekanten]]* (2002)
* Jon Lord: *[[Beyond the Notes]]* (2004)
* H.C. Andersen: *[[Prinsessen på erten og andre eventyr]]* (2005)
* Jan Eggum: *[[Hjerteknuser]]* (2007)
* Ole Edvard Antonsen: *[[Landscapes (Ole Edvard Antonsen-album)|Landscapes]]* (2007)
* Thomas Dybdahl: *[[Musikk fra filmen Rottenetter]]* (2009)
* Thomas Dybdahl: *[[Waiting for That One Clear Moment]]* (2010)
* Øystein Baadsvik: ** (2011)
* Trondheim Sinfonietta: *[[Snowblind (Trondheim Sinfonietta-album)|Snowblind]]* (2011)
* Torstein Sødal: *[[Jul i Sør]]* (2011)
* Stavanger Symfoniorkester: *[[Peter og ulven/Tubaen Tubby]]* (2012)
* Daniel Smutny: *[[Daniel Smutny (album)|Daniel Smutny]]* (2012)
* Tom Tykwer, Johnny Klimek & Reinhold Heil: *[[Cloud Atlas &ndash; Original Motion Picture Soundtrack]]* (2012)
* Tom Tykwer, Johnny Klimek & Reinhold Heil: *[[The Cloud Atlas Sextet]]* (2012) 
* Bjørn Eidsvåg & Kringkastingsorkestret: *[[Klassisk Bjørn Eidsvåg]]* (2014)
* Bergen filharmoniske orkester: *[[Harmonien i fire satser &ndash; Bergen filharmoniske orkester 1765&ndash;2015]]* (2015)

## Eksterne lenker
*
U23-VM på ski 2015

**[[U23-Verdensmesterskapet på ski, nordiske grener|U23-VM på ski]] 2015** ble arrangert i Almaty i Kasakhstan fra 3. februar til 7. februar 2015. Det ble kun konkurrert i langrenn.

## Resultater
### Menn

### Kvinner

## Medaljeoversikt
:  

## Norges tropp
13. januar tok Norges Skiforbund ut 6 kvinner og 6 menn. Skiforbundet har prioritert de 2-3 beste på hver øvelse grunnet begrensningen på 6 personer per kjønn. Norge stiller allikevel med full kvote (4 personer) i alle distanser i begge klasser.

### Kvinner

 
### Menn

## Se også
*Junior-VM på ski 2015

## Referanser


## Eksterne lenker
* Offisielt program
* Resultatside hos *FIS-Ski.com*
Aurora i blokk Z

***Aurora i blokk Z*** er den første av sju barnebøker i en serie bøker om Aurora, skrevet av den norske forfatteren Anne-Cath. Vestly og utgitt 1966–72. Bøkene er illustrert av Vestlys ektemann Johan Vestly. Bøkene ble vurdert som svært moderne i sin samtid, med en utearbeidende mor og en hjemmeværende far. Likestillingsspørsmål er et eksplisitt tema i bøkene.

Bøkene hadde først blitt sendt som opplesninger i Barnetimen for de minste, hvor Vestly var en av pionerene, sammen med Thorbjørn Egner og Alf Prøysen. *Blokk Z* ble sendt som opplesningsserie på TV i 1981.

Det meste av handlingen er lagt til Vestlys faste fiktive drabantby, Tirilltoppen, men ei bok foregår i Nederland, og i de to siste bøkene har familien bosatt seg i «Fabelvik», som langt på vei ligner på Kabelvåg, hvor mor er sorenskriverfullmektig.

I tillegg til å være lønnsmottaker og utdannet jurist, er moren også den praktiske og teknisk anlagte i familien. Vestlys vanlige nøysomhetsidealer og kritikk av statusjag finnes også i Auroraserien, og her formidlet med mer karikatur og ironi enn ellers. I og med dette at far lykkes med å gjennomføre en doktoravhandling samtidig med husarbeidet ligger det likevel en «skjult kvinnediskriminering» – for en så krevende kombinasjon greier jo stort sett ikke hjemmeværende mødre. Auroras akademikerforeldre kan i kraft av sin sosiale kapital unnvære statussymboler, mens «drabantbyhusmødrene i sin alminnelighet er skildret som nokså innskrenkede.»

## Bokliste
*1966 &ndash; *Aurora i blokk Z*
*1967 &ndash; *Aurora og pappa*
*1968 &ndash; *Aurora og den vesle blå bilen*
*1969 &ndash; *Aurora og Sokrates*
*1970 &ndash; *Aurora i Holland*
*1971 &ndash; *Aurora på Hurtigruten*
*1972 &ndash; *Aurora fra Fabelvik*

## Referanser
Idrettsutøvere med flest medaljer i vinter-OL

**Liste over idrettsutøvere med flest medaljer i vinter-OL** 

## Flest medaljer i vinter-OL
En oversikt over utøvere med minimum **åtte medaljer** i vinter-OL, listen sorteres etter **antall medaljer**, deretter etter valør – forskjellig fra liste over mestvinnende vinterolympiere, som sorterer etter antall gullmedaljer, deretter sølv og bronse, dette for øvrig tilsvarende IOKs måte å rangere medaljelister på.

 

## Flest medaljer i en individuell øvelse
Utøver som har vunnet *minst fire medaljer i samme individuelle øvelse* i vinter-OL.

## Se også
* Liste over mestvinnende vinterolympiere
* Liste over norske mestvinnende vinterolympiere

## Fotnoter


## Eksterne lenker
* Record and Medals at the Olympic Winter Games
* Athlete Medal Leaders  from *Sports Reference*